## Ministru kabineta noteikumu projekta „Noteikumi par publiskas personas finanšu līdzekļu un mantas dāvinājuma (ziedojuma) līgumu” sākotnējās ietekmes novērtējuma ziņojums (anotācija)

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | | Pamatojums | Projekts izstrādāts pēc Publiskas personas finanšu līdzekļu un mantas izšķērdēšanas novēršanas likuma 12.panta otrās daļas deleģējuma.  Publiskas personas finanšu līdzekļu un mantas izšķērdēšanas novēršanas likuma Pārejas noteikumu 9.punkts nosaka, ka Ministru kabinets ne vēlāk kā līdz 2013.gada 1.martam apstiprina jaunu šā likuma [12.panta](http://www.likumi.lv/doc.php?id=36190#p12) otrajā daļā paredzēto dāvinājuma (ziedojuma) līguma tipveida paraugu. | |
| 2. | | Pašreizējā situācija un problēmas | Pašreiz spēkā esošo Ministru kabineta 1996.gada noteikumu Nr.16 „Noteikumi par publiskas personas finanšu līdzekļu un mantas dāvinājuma (ziedojuma) līgumu” terminoloģija ir novecojusi, kā arī Publiskas personas finanšu līdzekļu un mantas izšķērdēšanas novēršanas likuma normas par dāvināšanu (ziedošanu) ir precizētas un papildinātas, tādejādi papildināti arī tiek tipveida līguma nosacījumi. | |
| 3. | | Saistītie politikas ietekmes novērtējumi un pētījumi | Projekts šo jomu neskar. | |
| 4. | | Tiesiskā regulējuma mērķis un būtība | Projekts precizē Ministru kabineta 1996.gada noteikumu Nr.16 „Noteikumi par publiskas personas finanšu līdzekļu un mantas dāvinājuma (ziedojuma) līgumu” saturu, izsakot noteikumus jaunā redakcijā.  Projekts paredz apstiprināt publiskas personas finanšu līdzekļu un mantas dāvinājuma (ziedojuma) līguma tipveida līgumu.  Noteikumu projekts paredz, ka ziedojuma (dāvinājuma) līguma projektu var papildināt, ja tas nav pretrunā apstiprinātajam tipveida līguma projektam, vai grozīt, ja tas ir atrunāts pašā tipveida līguma projektā.  Projekts paredz papildināt spēkā esošo dāvinājuma (ziedojuma) tipveida līgumu, atrunājot gadījumus, ja dāvinājums (ziedojums) netiek izmantots līgumā paredzētajam mērķim. Šajā gadījumā dāvinātājam (ziedotājam) ir tiesības vienpusēji atkāpties no dāvinājuma (ziedojuma) līguma un atprasīt no apdāvinātā dāvinātos (ziedotos) finanšu līdzekļus un/vai mantu vai tās vērtību, ja mantas atgūšana nav iespējama.  Tāpat tipveida līgumā tiek precizēta kārtība, kādā Apdāvinātais atmaksā dāvinātos (ziedotos) finanšu līdzekļus un/vai mantu vai tās vērtību, ja mantas atgūšana nav iespējama vai Līguma mērķa sasniegšanai neizlietotos vai neatbilstoši izlietotos finanšu līdzekļus. | |
| 5. | | Projekta izstrādē iesaistītās institūcijas | Finanšu ministrija. | |
| 6. | | Iemesli, kādēļ netika nodrošināta sabiedrības līdzdalība | Konsultācijas nav notikušas, jo noteikumu projekts neierobežo un nesašaurina nevienas personu grupas vai indivīda tiesības. | |
| 7. | | Cita informācija | Nav. | |
| **II. Tiesību akta projekta ietekme uz sabiedrību** | | | | |
| 1. | Sabiedrības mērķgrupa | | Publiskās personas, kurām īpašos gadījumos ar likumu vai Ministru kabineta noteikumiem ir piešķirtas tiesības dāvināt (ziedot) publiskas personas finanšu līdzekļus un/vai mantu. Tāpat šis tiesību akts attieksies uz publiskas personas kapitālsabiedrībām, kapitālsabiedrībām, kurās publiskas personas daļa pamatkapitālā atsevišķi vai kopumā pārsniedz 50 procentus, kā arī kapitālsabiedrībām, kurās vienas vai vairāku publisku personu kapitālsabiedrību daļa pamatkapitālā atsevišķi vai kopumā pārsniedz 50 procentus. | |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | | Projekts šo jomu neskar. | |
| 3. | Tiesiskā regulējuma finansiālā ietekme | | Projekts šo jomu neskar. | |
| 4. | Tiesiskā regulējuma nefinansiālā ietekme | | Projekts šo jomu neskar. | |
| 5. | Administratīvās procedūras raksturojums | | Projekts šo jomu neskar. | |
| 6. | Administratīvo izmaksu monetārs novērtējums | | Projekts šo jomu neskar. | |
| 7. | Cita informācija | | Nav. | |
| **VII. Tiesību akta projekta izpildes nodrošināšana un tās ietekme uz institūcijām** | | | | |
| 1. | Projekta izpildē iesaistītās institūcijas | | | Projekts šo jomu neskar. |
| 2. | Projekta izpildes ietekme uz pārvaldes funkcijām | | | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | | | Jaunu institūciju izveidi projekts neparedz. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | | | Esošās institūcijas projekts neparedz likvidēt. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | | | Esošās institūcijas projekts neparedz reorganizēt. |
| 6. | Cita informācija | | | Nav. |

 Anotācijas III, IV, V un VI sadaļa – projekts šīs jomas neskar.

Finanšu ministrs A.Vilks

16.04.2013. 16:15

560

I.Lipovska

67083965, Inta.Lipvoska@fm.gov.lv